Source: https://www.zakonypreludi.sk/zz/2003-248
Timestamp: 2020-01-21 19:57:31+00:00
Document Index: 3527840

Matched Legal Cases: ['§ 7', '§ 8', '§ 16', '§ 32', '§ 36', '§ 12']

248/2003 Z. z. Zákon,ktorým sa mení a dopĺňa zákon č. 239/2001 Z. z. o spotrebnej dani z minerálnych olejov v znení... | Aktuálne znenie
248/2003 Z. z.
Zákon č. 248/2003 Z. z.Zákon,ktorým sa mení a dopĺňa zákon č. 239/2001 Z. z. o spotrebnej dani z minerálnych olejov v znení neskorších predpisov
Platnosť od 24.07.2003 do30.04.2004
ktorým sa mení a dopĺňa zákon č. 239/2001 Z. z. o spotrebnej dani z minerálnych olejov v znení neskorších predpisov
Zákon č. 239/2001 Z. z. o spotrebnej dani z minerálnych olejov v znení zákona č. 582/2001 Z. z., zákona č. 74/2002 Z. z. a zákona č. 642/2002 Z. z. sa mení a dopĺňa takto:
1. V § 7 ods. 1 písm. a) sa slová „12 400 Sk/l 000 l“ nahrádzajú slovami „15 500 Sk/1 000 l“, v písmene b) sa slová „14 500 Sk/1 000 l“ nahrádzajú slovami „18 000 Sk/1 000 l“, v písmene c) sa slová „11 800 Sk/1 000 l“ nahrádzajú slovami „14 500 Sk/1 000 l“, v písmene d) sa slová „11 800 Sk/1 000 l“ nahrádzajú slovami „14 500 Sk/1 000 l“, v písmene e) sa slová „600 Sk/1 000 kg“ nahrádzajú slovami „800 Sk/1 000 kg“ a v písmene f) bode 1 sa slová „4 300 Sk/1 000 kg“ nahrádzajú slovami „7 800 Sk/1 000 kg“.
2. V § 8 ods. 1 sa slová „4 100 Sk/1 000 l“ nahrádzajú slovami „6 800 Sk/1 000 l“.
3. § 16 sa dopĺňa odsekom 12, ktorý znie:
„(12) Ak užívateľský podnik končí svoju činnosť a má zásoby daňovo zvýhodneného minerálneho oleja, ktorý už nemôže použiť na účely uvedené v odbernom poukaze, so súhlasom colného úradu môže daňovo zvýhodnený minerálny olej dodať právnickej osobe alebo fyzickej osobe, ktorá má odberný poukaz na odber takéhoto minerálneho oleja, alebo daňovému skladu; v takom prípade sa ustanovenie § 32 ods. 3 nepoužije. Rovnako postupuje aj správca konkurznej podstaty užívateľského podniku alebo súdny exekútor, ak uvádza do obehu daňovo zvýhodnený olej.“.
4. § 36 sa dopĺňa odsekom 15, ktorý znie:
„(15) Colné riaditeľstvo na žiadosť právnickej osoby, ktorá je prevádzkovateľom daňového skladu a skladuje minerálny olej osobitného určenia, ktorého vlastníkom je štát, a nemá skladovacie nádrže úradne ociachované a vybavené vhodným ciachovaným meracím zariadením na meranie množstva pretečeného minerálneho oleja, špecifickej hmotnosti a teploty pri príjme a výdaji [§ 12 ods. 2 písm. b) bod 3], vydá povolenie na prechodné obdobie do splnenia ustanovených podmienok, najdlhšie však do 30. apríla 2004.“.